ՀԱՅՏԱՐԱՐՈՒԹՅՈՒՆ
                                        ՊԱՐԶԵՑՎԱԾ  ԸՆԹԱՑԱԿԱՐԳԻ ՄԱՍԻՆ

Հայտարարության սույն տեքստը հաստատված է պարզեցված ընթացակարգի հանձնաժողովի
2014  թվականի մայիսի 14-ի թիվ Գ-5 որոշմամբ 

Պարզեցված ընթացակարգի ծածկագիրը` ՉՀԳ-ՊԸԱՊՁԲ-02/14

Պատվիրատուն` <Չարենցավանի հաստոցաշինական գործարան> ԲԲԸ-ն, որը գտնվում է ՀՀ, Կոտայքի մարզ, ք. Չարենցավան, Եսայան 2 հասցեում, հայտարարում է պարզեցված  ընթացակարգ։
Պարզեցված ընթացակարգում հաղթող ճանաչված մասնակցին սահմանված կարգով կառաջարկվի կնքել Կամազ 740.11 դիզելային շարժիչի УРАЛ 4320 մեքենայի վրա տեղադրման համար գնման /մատակարարման/ պայմանագիր (այսուհետև` պայմանագիր)։
<<Գնումների մասին>> ՀՀ օրենքի 6-րդ հոդվածի համաձայն` պարզեցված ընթացակարգի հայտեր կարող են ներկայացնել բոլորը, անկախ նրանց` օտարերկրյա ֆիզիկական անձ, կազմակերպություն կամ քաղաքացիություն չունեցող անձ լինելու հանգամանքից։
 Պարզեցված ընթացակարգին մասնակցելու իրավունք չունեն անձինք, որոնք դատական կարգով ճանաչվել են սնանկ, ունեն ժամկետանց պարտքեր Հայաստանի Հանրապետության հարկային և պարտադիր սոցիալական ապահովության վճարների գծով, որոնց գործադիր մարմնի ներկայացուցիչը հայտը ներկայացնելու պահին նախորդող երեք տարիների ընթացքում դատապարտված է եղել տնտեսական գործունեության կամ պետական ծառայության դեմ ուղղված հանցագործության համար, բացառությամբ այն դեպքերի, երբ դատվածությունը օրենքով սահմանված կարգով հանված կամ մարված է, որոնք ներառված են գնումների գործընթացին մասնակցելու իրավունք չունեցող մասնակիցների ցուցակում։
Մասնակիցը պետք է ունենա պայմանագրով նախատեսված պարտավորությունների կատարման համար հրավերով պահանջվող` մասնագիտական գործունեության համապատասխանություն` պայմանագրով նախատեսված գործունեությանը, մասնագիտական փորձառություն, տեխնիկական միջոցներ, ֆինանսական միջոցներ, աշխատանքային ռեսուրսներ։ 
Հաղթող մասնակիցը  որոշվում է բավարար գնահատված հայտեր ներկայացրած մասնակիցների թվից` նվազագույն գնային առաջարկ ներկայացրած մասնակցին նախապատվություն տալու սկզբունքով, որի հետ կնքվում է պայմանագիր։ 
Սույն ընթացակարգի հրավերը ստանալու համար անհրաժեշտ է դիմել պատվիրատուին, մինչև սույն հայտարարության հրապարակման օրվանից հաշված` 14-րդ օրը ժամը 11:00-ը։ Ընդ որում փաստաթղթային ձևով հրավեր ստանալու համար պատվիրատուին պետք է ներկայացնել գրավոր դիմում։ Պատվիրատուն ապահովում  է փաստաթղթային ձևով հրավերի տրամադրումն անվճար:  Էլեկտրոնային ձևով հրավեր տրամադրելու պահանջի դեպքում պատվիրատուն ապահովում է հրավերի` էլեկտրոնային ձևով տրամադրումը դիմումն ստանալու օրվան հաջորդող աշխատանքային օրվա ընթացքում։ 
Սույն հրավերով նախատեսված կարգով հրավեր չստանալը չի սահմանափակում մասնակցի` սույն ընթացակարգին մասնակցելու իրավունքը։ 

Պարզեցված ընթացակարգի հայտերն անհրաժեշտ է ներկայացնել ՀՀ, Կոտայքի մարզ, ք. Չարենցավան, Եսայան 2  հասցեով, փաստաթղթային ձևով մինչև սույն հայտարարությունը հրապարակման օրվանից հաշված 14-րդ օրվա ժամը 11:00-ը և դրանք պետք է կազմված լինեն հայերեն։ 
Սույն ընթացակարգի վերաբերյալ բողոքները  ներկայացվում են Գնումների աջակցման կենտրոն`  ք. Երևան, Կոմիտասի 54/բ հասցեով։ Բողոքարկումն իրականացվում է սույն հրավերի 1-ին մասի 12-րդ բաժնով սահմանված կարգով։
 Մասնակիցների որակավորման տվյալների`  ընթացակարգի հրավերով սահմանված պայմաններին համապատասխանությունը գնահատելու համար, մասնակիցները պետք է պատվիրատուին ներկայացնեն  ընթացակարգի հրավերով նախատեսված փաստաթղթեր։
    Սույն հայտարարության հետ կապված լրացուցիչ տեղեկություններ ստանալու համար կարող եք դիմել գնումների համակարգող` Մ. Վարդանյանին։
                                      Հեռախոս` 0226 4 27 97։
                                        Էլ.փոստ` charencavan.hastoc@yandex.ru։
                            Պատվիրատու` <Չարենցավանի հաստոցաշինական գործարան> ԲԲԸ։
                  
